Alec Benjamin – I Sent My Therapist To Therapy

Megérkezett Alec Benjamin fülbemászó új dala, az „I Sent My Therapist To Therapy”, amely készülő albumának második előfutára a nagysikerű „Different Kind Of Beautiful” (7 millió globális stream) után.

2018-as debütálása óta Benjamin kivételes szerzeményeit mind a rajongók, mind pedig a kritikusok pozitív elismeréssel fogadják. Ennek ellenére a 2022-es, önéletrajzi ihletésű stúdióalbuma, az ‘(Un)Commentary’ kiadásával nyerte meg igazán a közönséget világszerte. Jelenleg hihetetlen számokkal büszkélkedhet: több mint 8 milliárd globális stream, platformjain 12,5 millió feletti követő, valamint 1,6 milliárd YouTube-megtekintés.

A többszörös platinalemezes énekes-dalszerző slágergyanús újdonságával folytatja eddigi kiemelkedő karrierjét. Az „I Sent My Therapist To Therapy" okos szójáték mesteri keveréke, amelyben az előadó jellegzetes történetmesélése lenyűgöző énekhangjával és élénk hangszereléssel párosul.

„Ennek a dalnak a kiadása életem két ’legterápiásabb’ dolgát egyesíti: a zenét és magát a terápiát. Remélem, a felvétel hallgatása – csak úgy, mint nekem a megírása – katarzist biztosít majd azok számára, akik mentális betegséggel küszködnek” – mondta el a számról Alec.

A dalhoz készített videóklip tökéletesen rezonál az énekes szeszélyes szövegével. A végeredmény pedig egy különleges képi világú, drámai kisfilm Benjamin főszereplésével.

Nézzétek meg itt!

Sajtókapcsolat:

* info@magneoton.hu

Eredeti tartalom: Magneoton Music Group

Továbbította: Helló Sajtó! Üzleti Sajtószolgálat

Ez a sajtóközlemény a következő linken érhető el:https://hellosajto.hu/9638/alec-benjamin-i-sent-my-therapist-to-therapy/